Приложение № 1 към Решение № И 295
на Общински съвет Златоград

ГОДИШНА ПРОГРАМА

ЗА РАЗВИТИЕ НА ЧИТАЛИЩНАТА ДЕЙНОСТ

В ОБЩИНА ЗЛАТОГРАД ПРЕЗ 2025 ГОДИНА
1. ВЪВЕДЕНИЕ 
            Програмата за развитие на читалищната дейност в Община Златоград, през 2025 година, е разработена в изпълнение на чл. 26а, ал. 1 и ал. 2 от Закона за народните читалища (ЗНЧ) и въз основа на направените от читалищата на територията на общината предложения за дейността им през 2025 година. В нея са заложени основните и специфични цели, задачи и дейности в работата на читалищата.
Читалищата развиват многостранна дейност: библиотечно – информационна, културно-просветна, любителско-художествено творческа и др. Те са основен фактор в съществуващото културно многообразие и заедно с другите институции играят съществена роля в сферата на творчеството, иновациите и образованието.
Читалищата като културни институции имат основна роля в опазване на българската духовност и ценности, както и на материалното и нематериалното културно наследство -  традиции, обичаи, бит и история. Те са взаимовръзката между поколенията, между миналото и настоящето, те се явяват имунната система на едно общество.
На територията на Община Златоград функционират четири читалища:

· Образцово народно читалище „Просвета - 1908“ гр. Златоград;

· Народно читалище „Прогрес - 1939“ с. Старцево;

· Народно читалище „Орфей - 1947“ с. Ерма река;

· Народно читалище „Искра - 1997“ с. Долен.  

Всички читалища в общината са съдебно регистрирани, съобразно Закона за народните читалища (ЗНЧ) и са вписани и в Регистъра на народните читалища към Министерството на културата.

2. ЦЕЛИ НА ПРОГРАМАТА 
2.1.Основни цели на програмата:

2.1.1.Планиране дейността на читалищата през 2025 г., в съответствие с целите, задачите и приоритетите в работата им като културни институции, както и конкретните предложения, които са постъпили от тяхна страна в общината;
2.1.2.Утвърждаване на читалищата като важни обществени институции в културния живот на общината, предвид факта, че в малките населени места те създават почти целия културен живот, обединявайки местната общност;
2.1.3.Организиране и реализация на комплекс от читалищни дейности, които да превърнат читалищата в търсена и благоприятна културна, творческа, информационна и социална среда за всички възрасти.

2.2.Специфични цели на програмата:
2.2.1.Развитие и обогатяване на културния живот, социалната и образователната дейност в населеното място, където функционират читалища; 

2.2.2.Проучване, възстановяване и запазване на българските обичаи и традиции, както и на тези в конкретните населени места в Община Златоград;

2.2.3.Запазване, разширяване и развитие на знанията и обогатяване на духовните и културни ценности на българското общество в областта на културата, изкуството и науката;

2.2.4.Разширяване на традиционните читалищни дейности, чрез поддържане на  съвременните комуникационни и информационни технологии и осигуряване на достъп до информация;

2.2.5.Повишаване ролята на читалището като реален партньор на образователните институции, МКБППМН, социални центрове и др. за повишаване интереса на деца, ученици и възрастни към култура, изкуство и наука;
2.3.За постигане на целите читалищата по места извършват разнообразна дейност, съобразена с потребностите и възможностите на местната общност: 

2.3.1.Поддържане на съществуващите библиотеки и читални, осигуряване и поддържане на интернет свързаност, с цел задоволяване на потребностите на посетителите на читалищата; 
2.3.2.Запазване и популяризиране на материалното и нематериалното културно наследство;
2.3.3.Поддържане, развиване и популяризиране на любителското - художествено творчество;
2.3.4.Поддържане и популяризиране на информация за родния край;
2.3.5.Съхраняване и популяризиране на съществуващите музейни сбирки;

2.3.6.Организиране на празненства, концерти, ритуали, чествания, школи, клубове и други дейности с участие на представители на различни възрастови групи; 
3. ЗАДАЧИ НА ПРОГРАМАТА 
При изпълнение на своята дейност, през 2025 година, читалищата на територията на Община Златоград се придържат към изпълнение на следните основни задачи:

3.1.Опазване на културно  - историческото наследство;

3.2.Спомагане за изграждане на ценностна система у местната общност;
3.3.Подобряване на условията за развитие и популяризиране на художествено - творческата самодейност;
3.4.Привличане на нови читалищни членове;

 
3.5.Разширяване на възрастовия и социален състав на участващите в различни събития и читалищни форми; 

3.6.Организиране на нови форми на художествената дейност, в т. ч. тържества, събирания, изложби, прояви, събития и др. като иновативен подход за развитие на читалищата; 
3.7.Създаване на условия за ползотворното сътрудничество между читалищата на територията на общината, както и с такива на регионално ниво и като цяло в страната;

3.8.Насърчаване съвместната работа на народните читалища с общинска администрация, кметствата в населените места, училища, детските градини, Център за подкрепа за личностно развитие гр. Златоград, Център за обществена подкрепа, бизнеса и др.;
3.9.Целесъобразно стопанисване на предоставената за ползване материална база, търсене на финансови източници за поддържане и ремонт на сградния фонд;
3.10.Разработване и кандидатстване с проекти, с цел осигуряване на допълнително финансиране на развитие и обогатяване на читалищната дейност;
3.11.Подобряване квалификацията на читалищните служители.
4. ОСНОВНИ ДЕЙНОСТИ 

Основните дейности, които читалищата планират за изпълнение, през 2025 година, са: библиотечно - информационна, любителско-художествено творческа, културно – просветна, социална дейност и др. Заложените дейности са насочени към удовлетворяване на потребностите на местното население от култура, съхранение на материалното и нематериално културно наследство на всяко населено място и като цяло в общината, осигуряване на приемственост между поколенията, информираност и др. 
4.1.Библиотечна дейност

Библиотечната дейност е една от основните дейности на читалищата. В библиотеките се събират, обработват, организират, съхраняват и предоставят за обществено ползване библиотечни и информационни услуги за населението. Като основна тяхна дейност е поддържане на броя на читателите, както и привличане на нови читатели сред обществото и създаване на трайни навици за четене и получаване на знания и умения. Библиотеките с помощта на различни методи и форми на работа – аранжиране на кътове с литература, срещи с писатели, организиране на литературни четения и др., създават условия за пълноценно използване на библиотеките и наличния библиотечен фонд. Библиотечната дейност включва и предоставяне на компютърни и интернет услуги, които са ежедневна необходимост през последните години. Чрез тях читалищата осигуряват на местната общност възможност за допълнителна информация, знания и комуникация. Основните библиотечни дейности са насочени към:
4.1.1.Развитие на библиотеките като основни центрове за духовност, придобиване на знания и информация;

4.1.2.Обновяване на библиотечния фонд с нови и интересни заглавия от различни области на знанието и културата;

4.1.3.Инициативи за повишаване на читателския интерес и популяризиране на книгата, чрез: представяне на нови книги, аранжиране на изложбени и тематични кътове с книги, срещи с творци на словото, включване на библиотеката в националния Ден на четенето, организиране на четения по повод Световния ден на книгата и авторското право и др.;
4.1.4.Предоставяне на компютърни и интернет услуги;
4.1.5.Организиране и реализиране на съвместни инициативи и събития с различни партньори, с цел включване на различни целеви групи от обществото в библиотечната дейност на читалищата;
4.2.Любителско - художествено творчество 

Съществена част от дейността на читалищата е грижата за поддържане, разширяване и развитие на любителското - художествено творчество. Целта на тази дейност е съхранение на ценностите на българския народ и най-вече на материалното и нематериалното културно наследство - автентичните традиции, обичаи, бит, фолклор, традиционно облекло и др. на всяко населено място в общината. За реализиране на тази дейност читалищата насочват своите усилия към привличане и включване на различни възрастови групи - деца, младежи и възрастни, което да спомогне за затвърждаване на взаимовръзките между поколенията и да допринесе за създаване на мост между миналото и настоящето. Чрез любителско - художественото творчество, читалищата предоставят възможност за изява в различни видове изкуства – музика, танци, приложно изкуство и др., което освен обогатяване на знанията и уменията осмисля свободното време, независимо от възрастта. Ежегодните изяви на сцена на постоянно действащите групи и индивидуални изпълнители са особено важни, тъй като от една страна запазват и популяризират местния фолклор, но и предоставят възможност за обмен на културни продукти и идеи и обогатяват културния живот в населените места, както и на самите участници.
Любителско - художественото творчество е насочено към, следните дейности:
4.2.1.Участие на самодейните състави и индивидуалните изпълнители в общински, регионални, национални и международни фестивали, събития, форуми, конкурси и др., съобразно жанровата им определеност;
4.2.2.Търсене на нови, атрактивни форми за изява на младежите и подпомагане на техни изяви и инициативи;
4.2.3.Повишаване на художествено-творческите постижения на самодейните състави и индивидуалните изпълнители;

4.2.4.Организиране на празници, фестивали, събори, изложби, инициативи и др. с местно, регионално и национално значение;

4.2.5.Формиране на нови творчески групи, според заявения интерес;
През 2025 г. към читалищата на територията на Община Златоград предвиждат функционирането на следните колективи и индивидуални изпълнители:

	№
	Вид и наименование на институцията
	Брой участници

	ОНЧ „Просвета - 1908 “ гр. Златоград

	1.
	Дамска певческа формация „Надежда”
	17

	2.
	Мъжка битова група
	10

	3.
	Детска фолклорна група
	9

	4.
	Група за стари  градски песни „Златен полъх“
	10

	5.
	Танцов състав „Акрани“
	26

	6.
	Детски танцов състав  „Звънче“
	22

	7.
	Клуб „Хоро” – първа и втора група
	40

	8.
	Гайдарски състав „Дельо хайдутин“
	12

	9.
	Индивидуални изпълнители на детски забавни и народни песни 
	8

	10.
	Детска подготвителна група за народни танци 
	31

	НЧ  „Прогрес 1939 “ с. Старцево

	1.
	Школата за народно пеене " Родопски звънчета"
	12

	2.
	Група за изворен фолклор
	10

	3.
	Младежка театрална група
	12

	4.
	Женска фолклорна група
	Предвижда се създаването й през 2025 г.

	НЧ  „ Орфей - 1947“ с. Ерма река

	1.
	Женска фолклорна група
	10

	2
	Танцов клуб „Хоро“
	22

	3.
	Клуб „Сръчни ръчички”
	10

	НЧ „Искра – 1997” с. Долен

	1.
	Танцов състав „Искрици“
	14

	2.
	Танцов състав „Звездици“
	14

	3.
	Танцов състав „Клуб хоро“
	14

	4.
	Индивидуални изпълнители
	3

	5.
	Кукерска група
	26


4.3.Културно-просветна дейност 
Една от основните роли на читалищата са съхранение и опазване на културното наследство и особено характерното традиционно материално и нематериално културно наследство за всяко населено място. Тази дейност най-вече се осъществява от читалищните дейци, художествено-творческите състави и групи, от по-старото поколение в населените места, което е носител на традициите и духовните ценности на съвременното общество. Всички те участват в организирането и възстановяването на автентични обичаи и местни празници, характерни за съответното населено място, в представянето на българските празници и обичаи, в организирането на прояви, свързани с традиционния битов и православен календар. По този начин се осигурява приемствеността между поколенията на запазените знанията и уменията, които са предавани през вековете и които са стигнали до наше време и ще продължат да съществуват и за в бъдеще.
Краеведческата дейност е също застъпена в читалищата. В тях са организирани различни по своя вид и обем музейни сбирки и колекции. Краеведческата дейност се изразява в събиране на сведения за родния край и популяризирането им сред местното население. Присъствието и участието на младото поколение в краеведческата дейност е от особено значение. 
Читалищата ежегодно организират изяви по различни поводи, чествания на исторически събития, годишнини на родолюбиви българи и личности, оставили траен отпечатък в обществения живот, бележити дати от местен и национален характер (национален празник - 3 март  и  официални празници - 6 май, 24 май, 6 септември, 22 септември, 1 ноември). Читалищата се включват като активен партньор на кметствата на населените места при организацията на селищните празници.
За културно-просветна дейност се планират следните дейности:

4.3.1.Запазване и популяризиране на обичаите и традициите и утвърждаване на националното самосъзнание;

4.3.2.Запазване, събиране и разпространяване на информация и знания за родния край;

4.3.3.Организиране на тематични срещи, културно-просветни мероприятия, конкурси, изложби, инициативи и др.;

4.3.4.Организиране на програми и изяви, свързани с традициите в съответните селища;

4.3.5.Отбелязване на бележити дати, годишнини на български и чуждестранни творци, чрез витрини, кътове и беседи;

4.3.6.Активно участие в събитията от Културния календар на Община Златоград;

4.3.7.Организиране на летни работилници за формиране на знания в сферата на културата, образованието и др. 

4.4.Социална дейност на читалищата

В своята дейност читалищата залагат и работа, освен с техните членове и пряко ангажираните в читалищната дейност физически лица и институции, но и с различни уязвими групи в общността. По този начин се цели засилване на възможностите за социално включване и смекчаване на неравенствата. Наред с традиционните групи на деца с изявени способности, самодейци и читатели, читалищата се припознават като социално значимо място за общуване и контакти, културна интеграция на различни социални общности, различни възрастови групи, групи на хора с увреждания, за които читалището осигурява достъп до своята дейност.

Социална дейност на читалищата

4.4.1.Доброволчески инициативи;

4.4.2.Реализиране на дейности с различни възрастови групи;

4.3.Осигуряване на  достъп и включване в читалищната дейност на хора с увреждания;

4.5.Други дейности предвидени за изпълнение от читалищата на територията на общината
През 2025 година се планира читалищата на територията на общината да изпълняват и други дейности:

4.5.1.Кандидатватване по програма „Българските библиотеки - съвременни центрове за четене и информираност към Министерството на културата;
4.5.2.Кандидатстване с проект „Технологии в подкрепа на достъпа до култура в Златоград“ по програма „Читалища“ към Министерството на културата;

4.5.3.Участие с проект Мобилност към Национален фонд „Култура“;
4.5.4.Участие в обучения, работни срещи, дискусии и др., с цел повишаване квалификацията на служителите в читалищата;

5. ПОДДРЪЖКА НА СГРАДЕН ФОНД И МАТЕРИАЛНАТА БАЗА 
С решение на Общински съвет  Златоград безвъзмездно е отстъпено правото на ползване върху сградите на народни читалища „Прогрес -1939” с. Старцево и „Орфей-1947” с. Ерма река. 

Образцово народно читалище „Просвета-1908” гр. Златоград се помещава в сграда държавна собственост, предоставена за безвъзмездно ползване и право на управление.

Народно читалище „Искра-1997” с. Долен се помещава в част от сградата на кметството на населеното място.

Читалищните настоятелства следва да спазват всички изисквания на нормативната уредба на Общински съвет Златоград - Наредба за реда за придобиване, управление и разпореждане с общинско имущество, дори и в случаите на отдаване под наем на части от предоставения имот (без това да пречи на основната дейност на читалището) като получените приходи следва да се използват за осъществяването на основната им читалищна дейност. 

През 2025 г. някои от читалищата предвиждат ремонтни дейности, с цел подобряване на облика на сградния фонд и осигуряване на комфортна среда за посетителите, творческите групи и за служителите на читалището.
Поради недостатъчните средства за ремонт и подобряване на сградния фонд, поддръжка и модернизация на материално – техническата база се планира активно партньорство и сътрудничество с местната власт и Министерството на културата.

6. ФИНАНСИРАНЕ 
Читалищата на територията на общината планират реализирането на заложените дейности в програмите си за 2025 г., чрез следните източници на финансиране: 

6.1.Държавна субсидия – предоставяна на база стандарт за една субсидирана бройка, като средствата са разчетени за подпомагане на дейността на читалищата за: библиотечна дейност, художествено творческа дейност, компютърно оборудване и поддръжка,  възнаграждения и осигурителни вноски на персонала, ремонтни дейности и поддръжка на сградния фонд и др. Държавната субсидия на читалищата се разпределя при спазване на чл. 23 от Закона за народните читалища;
6.2.Кандидатстване с проекти към Министерството на културата, национални и европейски програми; 

6.3.Други източници - наеми на помещения, концертна дейност, дарения, спонсорство, членски внос и др.; 

6.4.Развиване на допълнителна стопанска дейност, свързана с предмета на основната им дейност, в съответствие с действащото законодателство, като приходите от нея се използват за постигане на целите, определените в устава на читалищата. 

Читалищата на територията на Община Златоград разполагат с 16 субсидирани бройки за 2025 г. 
	№
	Читалище
	Щатна бройка

	1.
	ОНЧ „Просвета-1908”, гр. Златоград


	8,5

	2.
	НЧ „Прогрес 1939”, с. Старцево


	3

	3.
	НЧ „Орфей-1947”, с. Ерма река


	2,5

	4.
	НЧ „Искра-1997”, с. Долен


	2

	
	Общо за 2025 г.


	16


Читалищните настоятелства водят финансово-счетоводна отчетност, съобразена със законовите норми. Читалищата представят ежегодно до 31 март пред кмета на общината и общински съвет доклад за осъществените читалищни дейности и за изразходваните от бюджета средства през предходната година.

7.ЧОВЕШКИ РЕСУРСИ 
Органи на читалищата са общото събрание, настоятелството и проверителната комисия. Председателят на читалището е член на читалищното настоятелство, който организира дейността на читалището, съобразно закона, устава и решенията на общото събрание, представлява читалището, свиква и ръководи заседанията на настоятелството и председателства общото събрание, отчита дейността си пред настоятелството, сключва и прекратява трудовите договори със служителите, съобразно бюджета на читалището и въз основа решенията на настоятелството.

Основна роля за развитие на читалищната дейност играят човешките ресурси – читалищните служители, които осъществяват основната дейност в читалищата. 

Всяко читалище има ангажирани лица, като техният брой варира в зависимост от големината на населеното място и мащабите на читалищната дейност. Служителите в читалищата са отговорни за реализиране на читалищните дейности. Тяхната компетентност и умения да работят с хора определя обликът на читалищната институция и осъществяването на заложените в програмите им дейности. Ръководствата на читалищата, следва ежегодно да се планират и изпълняват дейности по повишаване квалификацията на персонала, съобразно изискванията на нормативната уредба, с цел повишаване качеството на предоставяните услуги, чрез обучителни семинари, кръгли маси, дискусии, работни срещи и др. 

Организационната дейност в читалищата е насочена към създаване на по-добри условия и възможности за работа на читалищните служители и културни дейци, както и на потребителите, както и към организационна стабилност и утвърждаване ценностите на гражданското общество. 
8. ПАРТНЬОРИ 
Читалищата на територията на общината осъществяват своята дейност в сътрудничество помежду си, със съдействието на Община Златоград, на кметствата в съответните населени места, Регионалните експертно-консултантски и информационни центрове  - Смолян, Регионална библиотека – Смолян, образователни и културни институции, неправителствени организации и сдружения в областта на културата и образованието, медии, спортни клубове и др. 
9. ЗАКЛЮЧЕНИЕ 
Читалищата на територията на общината предоставят широк кръг от дейности, като те допринасят значително за обогатяване на цялостния културен живот в общината. Подкрепата, която общината предоставя, спомага за изграждане на ефективна институционална мрежа с устойчив характер, което се осъществява с помощта на контактите и взаимодействието между председатели и секретари на читалища и представители на Общинска администрация Златоград.

Годишната програмата за развитие на читалищната дейност в Община Златоград, за 2025 година, има отворен характер и може да бъде допълвана и променяна в зависимост от настъпилите промени и обстоятелства. 

Програмата е приета с решение на Общински съвет № 295  от 10.12.2024г.

